OpenLLM-France/wikimedia huggingface dataset:
# Kanat de Maku

El Kanat de Maku fou un estat que va existir al nord del modern Azerbaidjan persa del 1747 al 1923. El 1747 a la mort de Nàdir-Xah Afxar, el governant local de Maku era un cap de la tribu bayat. Segons la tradició Ahmad Sultan Bayat era al Khorasan servint amb Nadir quan aquest fou assassinat. Ahmad va agafar una de les seves dones i el tresor que va poder reunir i va tornar a Maku. Hauria governat fins a la seva mort vers el 1778 i el van succeir els seus fills Hasan Khan i Husayn Khan que fins al 1822 va governar junts i després Husayn sol fins vers el 1835. Durant el govern dels zand a Pèrsia (1750-1794) es creu que el poder efectiu a la zona fou exercit pels kans Dumbuli de Khoy. Husayn hauria hagut de reconèixer la dinastia qajar el 1829. Vers 1835 Ali (1775-1866) va succeir al seu pare Husayn i apareix esmentat per diversos viatgers. Era feudatari del xa de Pèrsia però gelós dels seus drets. El juny de 1847 se li va encarregar la custòdia del Bab. Ali Khan va quedar fascinat per aquell home i va millorar progressivament les seves condicions d'encarcerament. En la guerra de 1853-1856 entre Turquia i Rússia, va aprofitar la seva neutralitat en un territori entre els dos bel·ligerants, per fer negocis. Va morir el 1866 i el va succeir el fill d'Ali, Timur Pasha, nascut vers 1820 i mort vers 1895 que com el seu pare va aprofitar la neutralitat en la guerra russoturca (1877-1878). El 1881 la seva intervenció al front dels cavallers de Maku a la regió de Salmas, va accelerar la liquidació de la invasió de Shaykh Ubayd Allah i va adquirir l'aurèola de salvador de l'Azerbaidjan sent anomenat pel poble Maku Padshahi. El va succeir el seu fill Muratda Kuli Khan Ikbal al-Saltana (1863-1923) que va governar vers 1895 a 1923. El 1914 en iniciar-se la guerra, els russos el van enviar aviat a una estada forçada a Tblisi; el kanat fou teatre de combats entre turcs i russos i aquestos hi van construir un ferrocarril des de Shahtakhti a l'Araxes fins a Doğubayazıt, en què l'estació de Maku era la parada principal. El 1917 Murtada va poder tornar i va conservar el càrrec fins que va pujar al tron Reza Shah. Acusat d'intrigar fou arrestat (17 d'octubre de 1923) i enviat a Tabriz on no va tardar a morir (abans de 1929). Un oficial persa fou nomenat governador.

## Llista de kans

* Ahmad Sultan Bayat o Kangarli (1747 - 1778)
* Hasan Khan Bayat o Kangarli) (1778 - 1822)
* Husayn Khan Bayat o Kangarli (1778 - 1835)
* Ali Khan Kangarli (1835 - 1866)
* Timur Pasha (1866 - 1895)
* Murtada Kuli Khan 1895-1923)

## Bibliografia

* Historical Gazeetteer of Iran
* Makinskoye khanstvo, a Novi Vostok, Moscou 1922
* Worldstatesmen, Maku (cal corregir nombrosos errors)
# Renminbi

El renminbi, (en xinès simplificat: 人民币; pinyin: Rénmínbì; lit. 'moneda del poble'; símbol: ¥; codi ISO: CNY; abreujat: RMB) popularment conegut com a iuan, és la moneda de curs legal a la República Popular de la Xina des de la revolució comunista de 1949 i la creació del Banc Popular de la Xina com a banc central xinès. El iuan (元) és la unitat bàsica del renminbi. Un iuan es divideix en 10 jiao (角), i el jiao es subdivideix en 10 fen (分). La paraula iuan s'utilitza àmpliament per referir-se a la moneda xinesa en general, especialment en contextos internacionals. Totes dues denominacions, juntament amb la forma iuan renminbi, es fan servir com a sinònimes.
Els símbols utilitzats per indicar els preus són el xinès simplificat yuan (元) després de la quantitat, o el llatinitzat ¥ abans de la quantitat. El codi ISO 4217 del renminbi és CNY.

## Evolució històrica

Quan va ser creat el 1949, el tipus de canvi era de 600 iuans per dòlar. Entre 1953 i 1972, sota un sistema econòmic purament centralitzat i planificat, es fixà un canvi artificial de 2,42 iuans per dòlar. Arran del col·lapse del sistema canviari de Bretton Woods (1973), el renminbi es vinculà, de manera no oficial, a una cistella de divises. Aquesta situació es mantingué fins a l'any 1980, quan el banc central xinès va tornar a vincular el iuan amb el dòlar a un tipus de canvi fix d'1,5 iuans per dòlar. El 1984 el renminbi patí una devaluació i es canvià a 2,3 iuans per dòlar, circumstància que es repetí el 1993, quan la moneda caigué fins a 5,8 iuans per dòlar.
El 1994 la política monetària xinesa establí un tipus de canvi de flotació controlada al voltant d'una taxa de canvi inicial de 8,7 iuans per dòlar. A la pràctica s'establí un tipus de canvi fix a 8,28 iuans per cada dòlar EUA. Aquest tipus de canvi s'ha mantingut fins al 2005, malgrat que aquesta política havia estat molt criticada pels Estats Units i per la Unió Europea, ja que el renminbi estava clarament infravalorat i això representava un avantatge artificial per als exportadors xinesos. El juliol del 2005 el govern va anunciar que començaria a deixar fluctuar la moneda, inicialment sobre una base de 8,11 iuans per cada dòlar i amb un marge del 0,3% diari davant d'una cistella de divises encara per definir.

## Monedes i bitllets

Emès pel Banc Popular de la Xina (中国人民银行, Zhongguo Renmin Yinhang), en circulen monedes d'1, 2 i 5 fen (molt poc utilitzades), 1 i 5 jiao i 1 iuan, i bitllets d'1, 2 i 5 jiao i 1, 2, 5, 10, 20, 50 i 100 iuans.

## Referències

* 1 2 «iuan». A: Monedes del món. Barcelona: TERMCAT (Diccionaris en línia).

## Enllaços externs

* Evolució de la taxa de canvi al Banc Central Europeu: «Chinese yuan renminbi (CNY)» (en anglès).
* «Banc Popular de la Xina» (en xinès, anglès).
* «Bitllets històrics i actuals de la Xina (1953 - 2019)» (en anglès, francès, alemany).
# Estípula

Una estípula és una estructura, usualment laminar, que es forma a cada costat de la base foliar d'un Traqueobiont. Usualment són asimètriques i, en certa manera, són imatges especulars una de l'altra. Les estípules poden ser:
* lliures o laterals: no s'adhereixen al pecíol, queden unides només a la tija;
* adnates, peciolars o vaginals: se solden al pecíol en una llargada més o menys llarga;
* interpeciolars o caulinars: dues estípules de fulles oposades se solden en el seu punt de contacte;
* intrapeciolars o axil·lars: dues estípules de la mateix fulla se solden per sobre del pecíol;
* opositifòlies o oposades: dues estípules de la mateixa fulla se solden fent la volta pel costat oposat al pecíol;
* embeinadores: en el mateix sentit que òcrea.
Les estípules poden aparèixer com a òrgans foliacis, espines, glàndules, pèls, escames. La seva presència està relacionada amb l'anatomia del nus que suporta la fulla.
    Vegeu també Fulla

## Referències

* Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
# Colibrí amazília ventreverd

El colibrí amazília ventreverd (Amazilia viridigaster) és una espècie d'ocell de la família dels troquílids (Trochilidae) que habita la selva humida, bosc obert, vegetació secundària i matolls de les terres baixes per l'est dels Andes a l'est de Colòmbia i oest i sud de Veneçuela. Molts autors el consideren coespecífic del colibrí amazília cua de coure.
# Dalton (Geòrgia)

Dalton és una població dels Estats Units a l'estat de Geòrgia. Segons el cens del 2006 tenia 33.648 habitants.

## Demografia

Segons el cens del 2000, Dalton tenia 27.912 habitants, 9.689 habitatges, i 6.511 famílies. La densitat de població era de 543,7 habitants per km².
Dels 9.689 habitatges en un 34,3% hi vivien nens de menys de 18 anys, en un 49,9% hi vivien parelles casades, en un 11,5% dones solteres, i en un 32,8% no eren unitats familiars. En el 27,6% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,43.
Per edats la població es repartia de la següent manera: un 27,3% tenia menys de 18 anys, un 12% entre 18 i 24, un 30,3% entre 25 i 44, un 18,9% de 45 a 60 i un 11,5% 65 anys o més.
L'edat mediana era de 31 anys. Per cada 100 dones de 18 o més anys hi havia 101,6 homes.
La renda mediana per habitatge era de 34.312 $ i la renda mediana per família de 41.111 $. Els homes tenien una renda mediana de 28.158 $ mentre que les dones 23.701 $. La renda per capita de la població era de 20.575 $. Entorn de l'11,9% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dalton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Dalton». American Fact Finder. Oficina del Cens dels Estats Units, 12-01-2010.
# Universitat París-Saclay

El Universitat París-Saclay és una institució i universitat francesa dedicada a la recerca i la investigació, situada a la ciutat de Saclay, Illa de França. Es dedica sobretot a la tecnologia, ciència i enginyeria, però també a altres temes. Va ser creada el 2014. Des de l'octubre de 2023, la universitat és soci d'IPSA per a dobles graus en aeroespacial.

## Membres

* École normale supérieure Paris-Saclay
* École nationale supérieure de techniques avancées
* Institut des sciences et industries du vivant et de l'environnement
* École Centrale de Paris
* École nationale de la statistique et de l'administration économique
* Télécom ParisTech
* École polytechnique
* SupOptique
* HEC Paris
* Universitat de París Sud
* Universitat de Versalles Saint-Quentin-en-Yvelines

## Referències

* ↑ (francès)Paris-Saclay vise le top 10 des universités les plus attractives au monde d'ici 10 ans
* ↑ Double diplôme : partir à la conquête du spatial avec l’IPSA, l’Université Paris-Saclay et CentraleSupélec !
* ↑ (francès)Les membres et associés

## Vegeu també

* www.universite-paris-saclay.fr Arxivat 2020-01-25 a Wayback Machine. (pàgina web oficial)
# Kanat de Sarab

El Kanat de Sarab amb capital a Sarab fou un kanat que va existir de 1747 a 1797. Feia frontera amb el Kanat d'Ardabil a l'est i el Kanat de Tabriz a l'oest, i estava dividit en tres mahals: Sarab, Hashtrud i Germi. El kanat va ser fundat pel dirigent de la tribu Shaqaqi, Ali Khan, i es va independitzar a la mor de Nadir Shah Ashraf. Durant les Guerres russo-perses la influència persa al kanat va augmentar. Després del tractat de Gulistan va quedar en l'esfera persa d'influència, i va ser abolit per la dinastia Qajar el 1828.

## Kans de Sarab

* Ali Khan Shaqaqi 1747—1786
* Sadiq Khan Shaqaqi 1786—1797

## Notes

* ↑ Sarab Khanate
* ↑ Sarab Khanate on azerbaijans.com
* ↑ Worldstatesmen

## Referències

* Gavin R.G Hambly, The Cambridge History of Iran, Vol. 7: From Nadir Shah to the Islamic Republic (capítol Agha Muhammad Khan and the establishment of the Qajar dynasty, 1991, Cambridge University Press, Cambridge, ISBN 9780521200950 a
# Cantó de Chemillé-Melay (2015)

El cantó de Chemillé-Melay és una divisió administrativa francesa del departament de Maine i Loira, creada el 2015. Té 9 municipis i el cap es Chemillé-Melay.

## Municipis

* Chemillé-Melay
* Aubigné-sur-Layon
* Beaulieu-sur-Layon
* Bellevigne-en-Layon
* Chavagnes
* Martigné-Briand
* Mozé-sur-Louet
* Notre-Dame-d'Allençon
* Val-du-Layon

## Consellers departamentals

Llista dels consellers departamentals successius :
| Data d'elecció | Identitat | Partit | Qualitat |
| 2015 - | Hervé Martin | Divers droite | |
| 2015 - | Maryvonne Martin | Divers droite | |

## Demografia

En el moment de la seua creació té 36.614 habitants.
# Ministre d'Afers Exteriors de Corea del Nord

El ministre d'Afers Exteriors de la República Democràtica Popular de Corea (coneguda habitualment com a Corea del Nord) és un càrrec del govern responsable del Ministeri d'Afers Exteriors, responsable de les relacions exteriors del país.
A més del ministre, el Ministeri d'Afers Exteriors també compte amb un viceministre primer i set altres viceministres. Actualment, el primer viceministre és Kim Kye-gwan.

## Llistat de ministres d'exteriors

A continuació segueix un llistat dels ministres d'afers exteriors de Corea del Nord des de la seva creació, el 1948:
| No. | Nom (Naix.–Mort) | Mandat |
| 1 | Pak Hon-yong (1900–1956?) | 1948–1953 |
| 2 | Nam Il (1915–1976) | 1953–1959 |
| 3 | Pak Song-chol (1913–2008) | 1959–1970 |
| 4 | Ho Dam ( 1929–1991) | 1970–1983 |
| 5 | Kim Yong-nam (N. 1928) | 1983–1998 |
| 6 | Paek Nam-sun (1929–2007) | 1998–2007 |
| — | Kang Sok-ju (1939–2016) Ministre en funcions | 2007 |
| 7 | Pak Ui-chun (N. 1932) | 2007–2014 |
| 8 | Ri Su-yong (N. 1940) | 2014–2016 |
| 9 | Ri Yong-ho (N. 1956) | 2016–present |

## Referències

* ↑ «Choe Son-hui, N.K. diplomat on U.S. affairs, promoted to vice minister», 08-03-2018. [Consulta: 15 maig 2018].
* ↑ Hotham, Oliver. «Choe Son Hui promoted to vice-minister at DPRK foreign ministry: sources». NK News, 27-02-2018. [Consulta: 16 maig 2018].
* ↑ «FM Delegation Leaves for Singapore». Rodong Sinmun, 02-04-2018. [Consulta: 16 maig 2018].
* ↑ «Foreign ministers E-K». B. Schemmel. [Consulta: 16 maig 2018].

## Enllaços externs

* Pàgina web oficial Arxivat 2019-04-24 a Wayback Machine. del Ministeri d'Afers Exteriors de Corea del Nord.
# Sulphur (Oklahoma)

Sulphur és una ciutat dels Estats Units a l'estat d'Oklahoma. Segons el cens del 2000 tenia 4.794 habitants. És la seu de comtat del Comtat de Murray.

## Demografia

Segons el cens del 2000, Sulphur tenia 4.794 habitants, 1.877 habitatges, i 1.244 famílies. La densitat de població era de 271,4 habitants per km².
Dels 1.877 habitatges en un 30,2% hi vivien nens de menys de 18 anys, en un 49,3% hi vivien parelles casades, en un 12,8% dones solteres, i en un 33,7% no eren unitats familiars. En el 30,3% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,9% tenia menys de 18 anys, un 9,2% entre 18 i 24, un 25% entre 25 i 44, un 21,3% de 45 a 60 i un 20,5% 65 anys o més.
L'edat mediana era de 39 anys. Per cada 100 dones de 18 o més anys hi havia 90,8 homes.
La renda mediana per habitatge era de 27.236 $ i la renda mediana per família de 35.000 $. Els homes tenien una renda mediana de 28.712 $ mentre que les dones 19.438 $. La renda per capita de la població era de 15.691 $. Entorn del 7,9% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sulphur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Sulphur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Moneyboys

Moneyboys (en xinès: 金錢男孩, en pinyin: Xúnzhǎo) és una pel·lícula dramàtica taiwanesa-austríaca de 2021 escrita i dirigida per C.B.Yi (com el seu primer llargmetratge), i protagonitzada per Kai Ko, Chloe Maayan, JC Lin, Bai Yufan i Sun Qiheng. La pel·lícula es va estrenar als cinemes de la República de la Xina (Taiwan) el 19 de novembre de 2021.

## Argument

Fei treballa il·legalment com estafador per a mantenir a la seva família, però quan s'adona que estan disposats a acceptar els seus diners, però no la seva forma de vida, es produeix una important ruptura en les seves relacions. A través de la seva relació amb la testarruda Long, Fei sembla poder trobar una nova oportunitat en la vida, però llavors es troba amb Xiaolai, l'amor de la seva joventut, que li enfronta a la culpa del seu passat reprimit.

## Repartiment

* Kai Ko com a Liang Fei
* Chloe Maayan com a Lulu, Liang Hong/ Li Yu
* Bai Yufan com a Liang Long
* JC Lin com a Xiaolai
* Sun Qiheng

## Premis i nominacions

El juny de 2021, la pel·lícula va ser seleccionada per a competir en la secció Un Certain Regard del Festival de Cannes de 2021.

## Referències

* ↑ «金錢男孩MONEYBOYS». Yahoo奇摩電影 [Consulta: 30 novembre 2021].
* ↑ «Cannes Film Festival 2021 Lineup: Sean Baker, Wes Anderson, and More Compete for Palme d'Or». IndieWire.
* ↑ «The films of the Official Selection 2021 - Festival de Cannes». Cannes.
* ↑ «Cannes 2021 Official Selection Revealed: 'The French Dispatch,' More». Variety, 03-06-2021.
* ↑ «Taiwan LGBT movie to premiere at Cannes Film Festival». Taiwan News, 04-06-2021.
# Khar-Buluk

Khar-Buluk (en rus: Хар-Булук) és un poble (un possiólok) de Calmúquia, a Rússia, segons el cens del 2012 tenia 783 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Cantó de Chaussin

El cantó de Chaussin era un cantó francès del departament del Jura, situat al districte de Dole. Comptava amb 17 municipis i el cap era Chaussin. Va ser suprimit el 2015.

## Municipis

* Asnans-Beauvoisin
* Balaiseaux
* Bretenières
* Chaînée-des-Coupis
* Chaussin
* Chêne-Bernard
* Le Deschaux
* Les Essards-Taignevaux
* Les Hays
* Gatey
* Neublans-Abergement
* Pleure
* Rahon
* Saint-Baraing
* Séligney
* Tassenières
* Villers-Robert

## Història

Llista dels consellers generals successius :
| Data d'elecció | Identitat | Partit |
| 1951-1964 | M. Maizier | radical, després RGR |
| 1964-1982 | Ernest Prost-Magnin | CDP, després UDF-CDS |
| 1982-1988 | Pierre Babet | PS |
| 1988-2001 | Lucien Ponsin | PS |
| 2001-2015 | Chantal Torck | RPR, després UMP |
| les dades anteriors no són pas conegudes ||||
enter| A partir de 1990: Població sense dobles comptes |}

## Referències

* ↑ «Décret n° 2014-165 du 17 février 2014 portant délimitation des cantons dans le département du Jura».
# Tucà de bec castany

El tucà de bec castany (Ramphastos ambiguus swainsonii) és una espècie de tucà que pobla les selves existents entre Hondures i el litoral Pacífic de Colòmbia i l'Equador, fins als 200 msnm.
El mascle aconsegueix en mitjana 56 cm de longitud i un pes de 750 g. La femella, més petita, aconsegueix 52 cm i un pes de 580 g. El plomatge és predominantment negre, amb la gola groga i una banda vermella en el pit.
# Star Lake

Star Lake és una concentració de població designada pel cens dels Estats Units a l'estat de Nova York. Segons el cens del 2000 tenia 860 habitants.

## Demografia

Segons el cens del 2000, Star Lake tenia 860 habitants, 363 habitatges, i 235 famílies. La densitat de població era de 75,1 habitants per km².
Dels 363 habitatges en un 26,7% hi vivien nens de menys de 18 anys, en un 49,3% hi vivien parelles casades, en un 10,5% dones solteres, i en un 35% no eren unitats familiars. En el 30,3% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,6% tenia menys de 18 anys, un 6,7% entre 18 i 24, un 26,3% entre 25 i 44, un 26,6% de 45 a 60 i un 16,7% 65 anys o més.
L'edat mediana era de 41 anys. Per cada 100 dones de 18 o més anys hi havia 92,7 homes.
La renda mediana per habitatge era de 34.083 $ i la renda mediana per família de 42.292 $. Els homes tenien una renda mediana de 40.789 $ mentre que les dones 21.806 $. La renda per capita de la població era de 18.310 $. Entorn del 17,6% de les famílies i el 21% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Star Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Star Lake». American Fact Finder. Oficina del Cens dels Estats Units, 12-01-2010.
# República Socialista Soviètica de Lituània

La República Socialista Soviètica de Lituània (RSS de Lituània) és el nom que va rebre Lituània quan va formar part de la Unió Soviètica entre els anys 1940-1941 i 1944-1990 (1991). Durant l'ocupació alemanya de 1941 a 1944, els líders de l'RSS de Lituània residiren a Rússia. L'RSS de Lituània deixà d'existir després que Lituània declarés la seva independència. Malgrat això, per als líders soviètics, no ho fou fins a la dissolució de la Unió el 1991.

## Vegeu també

* Revolució Cantant
* Declaració de Restabliment de la Independència de l'Estat de Lituània
# Museu d'Art Modern de Bogotà

El Museu d'Art Modern de Bogotà (MAMBO) és un museu de Colòmbia fundat en 1963 per la historiadora i crítica d'art Marta Traba. Des de 1985 la seva seu es troba en un edifici al centre de la ciutat de Bogotà amb 5300 metres quadrats distribuïts en quatre pisos. Des de 1969 fins 2016 el museu va estar sota la direcció de Gloria Zea, sent reemplaçada per Claudia Hakim. La col·lecció d'art colombià inclou les obres «La virgen de Fátima“’ de Fernando Botero, «El vuelo» d'Alejandro Obregón i «Acoplamiento» d'Édgar Negret”, així com d'altres artistes com Eduardo Villamizar i Juan Antonio Rodas.

## Referències

* ↑ Tovar, María Camila «Larga vida al Museo de Arte Moderno de Bogotá, Mambo». El País (Colòmbia), 26-02-2013 [Consulta: 20 agost 2016].
# Ratpenat de bigotis de Parnell

El ratpenat de bigotis de Parnell (Pteronotus parnellii) és una espècie de ratpenat insectívora que es pot trobar des de l'estat de Sonora, a Mèxic, fins al Brasil.

## Subespècies

* Pteronotus parnellii gonavensis
* Pteronotus parnellii parnellii

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Kim Ki-young

Kim Ki-young (Seül, 10 d'octubre de 1919-Seül, 5 de febrer de 1998) va ser un guionista i director de cinema sud-coreà.

## Biografia

Kim Ki-young va iniciar estudis d'odontologia l'any 1946, després de la Segona Guerra Mundial. A l'Escola d'odontologia de Kyungsung va conèixer a qui seria la seva esposa, Kim Yu-bong. Ella finançaria gran part de les seves pel·lícules. Aviat abandona la seva carrera sanitària i participa en projectes teatrals. Les seves primeres realitzacions cinematogràfiques denoten una important influència neorealista italiana. La seva novena pel·lícula, Hanyo (1960) testifica una nova orientació en la seva obra cinematogràfica, confirmada en les seves realitzacions ulteriors.

## Comentari

Autor d'una trentena de pel·lícules en quaranta anys de carrera (de 1955 a 1995), Kim Ki-young va ser un director incomprès en moltes parts del planeta, especialment a Europa. No obstant això, la seva obra ha estat una referència constant per a les noves generacions de cineastes sud-coreans. Jean-Michel Frodon ha assenyalat que un dels seus majors admiradors és el cineasta Im Sang-soo.

## Filmografia

* 1955: Yangsan do
* 1958: Choseol
* 1960: Hanyo
* 1963: Goryeo jang
* 1964: Aseupalteu
* 1969: Renui aega
* 1971: Hwanyeo
* 1972: Chungyo
* 1974: Pagye
* 1976: Hyeolyukae
* 1977: Iodo
* 1982: Hwanyeo '82
* 1984: Babo sanyan

## Referències

* ↑ Les fiches de Monsieur Cinéma, ficha 490/24, Images et Loisirs, 2012.
* ↑ Lee, Young-il. The History of Korean Cinema. Seoul: Motion Picture Promotion Corporation, 1988, p. 319. ISBN 89-88095-12-X.
* ↑ Berry, Chris. «Lee Young-Il remembers Kim Ki-young». The House of Kim Ki-young. Arxivat de l'original el 2003-12-09. [Consulta: 26 desembre 2007].